CELEX: 31991R2156
Language: el
Date: 1991-07-15 00:00:00
Title: Κανονισμός (ΕΟΚ) αριθ. 2156/91 του Συμβουλίου της 15ης Ιουλίου 1991 για την τέταρτη τροποποίηση του κανονισμού (ΕΟΚ) αριθ. 1866/86 για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής Θάλασσας, των Belts και του Sound

Avis juridique important

|

31991R2156

Κανονισμός (ΕΟΚ) αριθ. 2156/91 του Συμβουλίου της 15ης Ιουλίου 1991 για την τέταρτη τροποποίηση του κανονισμού (ΕΟΚ) αριθ. 1866/86 για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής Θάλασσας, των Belts και του Sound  

Επίσημη Εφημερίδα αριθ. L 201 της 24/07/1991 σ. 0001 - 0001 Φινλανδική ειδική έκδοση: Κεφάλαιο 4 τόμος 3 σ. 0185  Σουηδική ειδική έκδοση: Κεφάλαιο 4 τόμος 3 σ. 0185 

ΚΑΝΟΝΙΣΜΟΣ ( ΕΟΚ ) αριθ . 2156/91 ΤΟΥ ΣΥΜΒΟΥΛΙΟΥ  της 15ης Ιουλίου 1991  για την τέταρτη τροποποίηση του κανονισμού ( ΕΟΚ ) αριθ . 1866/86 για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής Θάλασσας, των  Belts και του SoundΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων ( 1 ), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας,  και ιδίως το άρθρο 11,  την πρόταση της Επιτροπής,  Εκτιμώντας :  ότι ο κανονισμός ( ΕΟΚ ) αριθ . 1866/86 ( 2), όπως τροποποιήθηκε τελευταία από τον κανονισμό ( ΕΟΚ ) αριθ . 887/89 ( 3 ), καθορίζει ορισμένα τεχνικά μέτρα διατήρησης των αλιευτικών πόρων στα ύδατα της Βαλτικής Θάλασσας, των Belts και του Sound -  ότι ο πλέον αποτελσματικός τρόπος μειώσεως της αλιείας μικρών ψαριών είναι η απαγόρευση της αλιείας στις περιοχές όπου αυτά είναι πυκνά συγκεντρωμένα -  ότι, σύμφωνα με το άρθρο 2 του κανονισμού ( ΕΟΚ ) αριθ . 170/83, τα μέτρα διατηρήσεως που είναι αναγκαία για την πραγματοποίηση των στόχων που αναφέρονται στο άρθρο 1 του εν λόγω κανονισμού πρέπει να καθορίζονται βάσει των διαθέσιμων επιστημονικών  συστάσεων -  ότι, δεδομένων των τελευταίων επιστημονικών συστάσεων, σχετικά με την προστασία των τόπων αναπαραγωγής των πλατύψαρων, είναι αναγκαίο να θεσπιστεί ένας περιορισμός στις αλιευτικές δραστηριότητες στην περιοχή "Oberbank" της Βαλτικής Θάλασσας -  ότι πρέπει να τροποποιηθεί κατά συνέπεια ο κανονισμός ( ΕΟΚ ) αριθ . 1866/86,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 8 του κανονισμού ( ΕΟΚ ) αριθ . 1866/86 προστίθεται η ακόλουθη παράγραφος :  "3 . Απαγορεύεται, σ' όλη τη διάρκεια του έτους η αλιεία με κάθε είδος τράτα, δανική τράτα ή παρόμοιο δίχτυ στη γεωγραφική περιοχή που ορίζεται από μια γραμμή που ενώνει τις παρακάτω συντεταγμένες :  54o 23 Β 14o 35 Α  54o 14 Β 14o 25 Α  54o 17 Β 14o 17 Α  54o 24 Β 14o 11 Α  54o 27 Β 14o 25 Α  54o 23 Β 14o 35 Α ."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 15 Ιουλίου 1991 . Για το Συμβούλιο  Ο Πρόεδρος  P . BUKMAN  ( 1 ) ΕΕ αριθ . L 24 της 27 . 1 . 1983, σ . 1 . ( 2 ) ΕΕ αριθ . L 162 της 18 . 6 . 1986, σ . 1 . ( 3 ) ΕΕ αριθ . L 94 της 7 . 4 . 1989, σ . 4 .